Diari Oficial de la Generalitat Valenciana


Sumari del DOGV 2742, del 07-05-1996 (1996/838116)

ACORD de 16 d'abril de 1996, del Govern Valencià, per la qual es declara l'ocupació urgent dels béns i drets subjectes a l'expedient d'expropiació forçosa de l'Ajuntament de Gandia.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   2742

Data del DOGV
:   07-05-1996

Secció del DOGV
:   ALTRES DISPOSICIONS

Número del document
:   1996/838116


Data del document
:   16-04-1996

Organisme emissor
:   Conselleria de Presidència

Tipus de document
:   Acord

ACORD de 16 d'abril de 1996, del Govern Valencià, per la qual es declara l'ocupació urgent dels béns i drets subjectes a l'expedient d'expropiació forçosa de l'Ajuntament de Gandia.   
El Govern Valencià, en la reunió del dia 16 d'abril de 1996, adoptà l'acord següent:  
L'Ajuntament de Gandia, després de l'aprovació del projecte d'obres i el compliment de la resta dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa, per a l'execució del projecte d'intersecció del carrer de Menéndez y Pelayo amb la travessera CC-320.  
Aquesta declaració d'ocupació urgent es justifica en la necessitat de:  
 1. Reordenar el trànsit en l'esmentada intersecció ja que, actualment, l'obertura del pont de Menéndez Pelayo aconsella que tots els vehicles procedents de la carretera CC-320 i que van cap al sud, es desvien per l'esmentat carrer de Menéndez y Pelayo, a través del pont cap a la CN-332 i altres direccions; per tant, és imprescindible la reordenació del trànsit.  
2. Evitar les retencions que es produeixen en aquesta cruïlla.  
3. D'altra banda, l'esmentada obra forma part d'un conveni subscrit amb la Conselleria d'Obres Públiques, Urbanisme i Transports, i per tant, la no-execució d'aquestes obres suposaria l'anul·lació de les corresponents subvencions amb el consegüent perjudici per a la corporació.   
Sotmés l'expedient a informació pública algunes de les persones afectades hi van presentar al·legacions, les quals van ser resoltes pel Ple de la corporació en la sessió del dia 3 de novembre de 1996.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià   
ACORDA  
Declarar l'ocupació urgent dels béns i drets subjectes a expedient d'expropiació forçosa instruït per l'Ajuntament de Gandia per a l'execució del projecte d'intersecció del carrer de Menéndez y Pelayo amb la travessera CC-320.  
Llista de béns afectats  
Finca número 1.  
Propietaris indivisos: senyor Vicente Juan i senyora Vicenta Escrivá Escrivá.  
Domicili: carrer de Sant Vicent Ferrer, número 81 (Gandia).  
Superfície afectada: 62 m2.  
Referència cadastral: 4066601.  
Dades del registre de la propietat: no es coneixen.  
Situació material: Part d'una edificació.  
Aquest acord serà publicat en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament de Gandia les al·legacions a l'efecte de corregir les possibles errades que s'hagen produït en enunciar els béns afectats per l'ocupació urgent.  
Les persones interessades podran interposar contra aquest acord que posa fi a la via administrativa, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de la publicació d'aquest acord en el Diari Oficial de la Generalitat Valenciana, segons el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de la Llei 30/1992). Tot això, sense perjudici que les persones interessades puguen interposar-hi qualsevol altre recurs que consideren oportú.  
València, 16 d'abril de 1996  
El conseller secretari del Govern Valencià,  
JOSÉ JOAQUíN RIPOLL SERRANO